
ABSTRAK 

Usaha meliberalisasikan perdagangan dunia ditangani sepenuhnya oleh Badan Perdagangan Dunia (WTO) yang 
bertanggungjawab atas urusan pentadbiran dan perlaksanaan perjanjian perdagangan multilateral dan perundingan. 
Implementasi perjanjian perdagangan WTO ini sudah semestinya memberikan kesan kepada struktur perdagangan 
di negara-negara anggota OIC yang tidak bersedia untuk mengadaptasi sistem baru perdagangan antarabangsa ini 
secara menyeluruh disebabkan kekangan kewangan dan kekurangan pakar. Oleh itu, penulisan ini akan memberikan 
tumpuan kepada tiga isu utama di bawah Perjanjian WTO yang memberikan implikasi tidak adil terhadap negara- 
negara Islam. Pertamanya, akan ditinjau bagaimana klausa anti-lambakan dijadikan tembok perlindungan industri 
domestik negara-negara maju dan mengancam eksport negara-negara anggota OIC di pasaran antarabangsa. 
Keduanya, sekatan perdagangan untuk negara-negara Islam melalui peruntukan standard SPS (the Sanitary and 
Phytosanitary Measures Agreement) yang menyaksikan eksport negara-negara anggota OIC dilayan sebagai kelas 
kedua dan ketiganya, persoalan subsidi pertanian negara-negara maju yang mengancam masa depan jutaan umat 
Islam yang bergantung hidup kepada eksport pertanian. Akhirnya, penulisan ini akan memperlihatkan bagaimana 
isu-isu ini nyata sekali mengancam nasib umat Islam dan langkah-langkah yang OIC wajib lakukan dengan segera 
untuk mengatasi isu-isu ketidakadilan ini. 

Kata kunci: Perjanjian perdagangan, WTO, isu-isu ketidakadilan, negara-negara anggota OIC 
ABSTRACT 

Tremendous efforts to liberalize world trade has been done by the World Trade Organization (WTO) who is responsible 
for the administration and implementation of both bilateral and multilateral trade agreements and negotiations. The 
implementation of WTO trade agreements create significant impacts to the trade structure in the OIC member states 
who are notpreparedyetto adaptto this new system ofintemational trade due tojinancial constraints and shortage of 
experts. Therefore, the focus of this paper lies on three main issues under the WTO agreements which imply an unjust 
treatment to the Muslim countries. Firstly, anti-dumping clauses are to be reviewed carefully particularly the attempts 
to protect domestic industries of developed nations and how this agreement has led to threats with regard to export 
of OIC member states at the intemational market. Secondly, trade barriers against Muslim countries through the 
imposition ofSPS standards (the Sanitary and Phytosanitary Measures Agreement) where export of the OIC countries is 
given second class treatment. Thirdly, this paper examines the question of agricultural subsidies that benejit developed 
nations and threaten the future of millions of Muslims who are dependent on agricultural export. Finally, this paper 
will show how these issues are said to be a real threat to the Muslims around the world and drastic measures that the 
OIC itself is obliged to undertake to address issues of such injustice. 

Keywords: Trade agreements, WTO, issues injustice, OIC member states 

PENGENALAN 

Perdagangan dan sistem ekonomi yang diamalkan di 
sesebuah negara adalah asas tunjang kepada proses 
kemajuan serta pencapaian prestasi sesebuah negara 
dalam meningkatkan taraf kehidupan rakyatnya. 1 Walau 
bagaimanapun, untuk mencapai taraf kemajuan yang 
menyumbang kepada kepentingan kehidupan manusia 
bukanlah suatu perkara yang mudah. Untuk tujuan ini, 
sudah pasti diperlukan satu struktur badan ekonomi 
yang berlandaskan sistem perundangan yang jelas serta 
dapat difahami dan dihormati oleh semua pihak-pihak 
yang terlibat dalam urusniaga antarabangsa, serantau 
dan domestik. 2 

Justeru itu, perkara ini perlu diteliti kerana 
sungguhpun secara teorinya wujud struktur perundangan 
ekonomi yang lengkap dan difahami semua pihak, 
namun dari segi amalannya banyak permasalahan yang 
telah timbul. Hal ini menjadi lebih sulit lagi apabila 
sistem neo-liberal yang diamalkan masih mengekalkan 
kuasa-kuasa besar sebagai pengaruh yang mendominasi 
corak pembaharuan dunia baik dari segi kegiatan 
ekonomi itu sendiri dijalankan sehinggalah kepada 
persoalan politik dan sosial negara-negara membangun. 3 
Apa yang pasti, kesan ke atas negara-negara anggota 
Pertubuhan Persidangan Islam (OIC) akan menjadi 
lebih rumit lagi kerana tidak ada satupun negara-negara 
anggota OIC yang menduduki carta negara maju. 4 Oleh 
yang demikian, pasti akan wujud sedikit sebanyak 
unsur-unsur diskriminasi dan persoalan dianaktirikan 
apabila suara-suara kerdil negara-negara anggota OIC 
tidak dapat didengari dengan jelas di forum-forum 
ekonomi drrnia memandangkan negara-negara anggota 
OIC sendiri adalah juga negara-negara drrnia ketiga 
yang memerlukan bantuan dan sokongan dalam prospek 
persaingan perdagangan global. Oleh itu, untuk tujuan 
kajian ini hanya isu-isu yang dilihat sangat kritikal 
sahaja akan disentuh di mana isu-isu tersebut nyata 
sekali mengundang ketidakadilan kepada negara- 
negara anggota OIC melalui peraturan dan aturan 
perdagangan antarabangsa yang dikuasai oleh WTO. 
Terdapat tiga isu-isu penting untuk dikaji iaitu i) klausa 
anti-lambakan sebagai tembok perlindungan industri 
domestik negara-negara maju; ii) sekatan perdagangan 
untuk negara-negara Islam melalui peruntukan standard 
SPS; dan iii) subsidi pertanian yang menguntungkan 
negara-negara maju. 



KLAUSA ANTI-LAMBAKAN SEBAGAI TEMBOK 
PERLINDUNGAN INDUSTRI DOMESTIK 
NEGARA-NEGARA MAJU 

Negara-negara maju sering menggunakan peruntukan 
klausa anti-lambakan untuk tidak menggalakkan eksport 
negara-negara membangun ke negara mereka. Adalah 
amat malang sekali apabila peruntukan had anti lambakan 



yang termasuk di dalam Agreement on Implementation 
of Article VI of the General Agreement on Tariffs 
and Trade 1994 (Perjanjian Anti-Lambakan) yang 
sepatutnya digunakan sebagai pelindung negara-negara 
membangun dan miskin, telah bertukar watak menjadi 
pelindung kepada negara-negara maju bagi melindungi 
industri domestik mereka. 5 Hari ini, situasi penggunaan 
klausa anti-lambakan menjadi sangat popular di negara- 
negara maju untuk menghalang produk mereka daripada 
persaingan sengit syarikat asing dari luar. Amerika 
Syarikat misalnya telah menaikkan 30% duti import besi 
dari China dan Argentina untuk melindungi industri besi 
negara tersebut. 6 Ini dibuktikan dengan ucapan Evan 
Bayh, Senator dari Indiana, Amerika Syarikat pada 12 
September 2000 yang boleh dijadikan bukti bagaimana 
klausa anti-lambakan boleh disalahgunakan untuk 
melindungi kepentingan domestik; 

The recent steel import crisis once again reminded 
everyone that, without the anti-dumping and anti- 
subsidy orders, the domestic industry is at the mercy 
of foreign governments and foreign steel producers. 
During the latest crisis, steel workers across my 
State were forced into early retirement, relegated to 
lesser jobs, required to absorb reductions in shifts, 
or simply laid ojf. My only answer to these hard 
working men and women and their families was that 
the uncertain state of their industry would notpersist 
and that strict enforcement of the trade laws would 
provide relief and prevent further devastation... 
The result-as you are well aware-was that the 
domestic industry resorted to much needed trade 
remedies, including the imposition of anti-dumping 
and anti-subsidy measures to remedy the effects of 
unfairly traded imports concerning a variety of steel 
products. 1 

Selain untuk melindungi kepentingan mereka 
sendiri, negara-negara maj u juga selalu memanipulasikan 
klausa anti-lambakan ini untuk tujuan politik mereka. 
Sebagai contohnya, Iran merupakan pengeluar utama 
kacang pistachio di pasaran dunia tetapi pada tahun 
1987, penanam-penanam kacang pistachio di Califomia 
telah mewujudkan suasana tegang di antara kerajaan 
Amerika Syarikat dan Iran dengan mempertikaikan 
kedudukan Iran sebagai pengeluar utama dunia. Mereka 
telah berjaya mempengaruhi kerajaan Amerika Syarikat 
yang kemudiannya telah mengenakan 241% duti ke 
atas kacang pistachio yang diimport dari han untuk 
pasaran Amerika Syarikat. 8 Secara keseluruhannya, 
negara-negara Islam yang menggunakan peruntukan 
anti-lambakan adalah tidak banyak. Kebanyakan kes 
datangnya daripada negara-negara berpendapatan 
rendah dan sederhana dengan Indonesia mencatatkan 
kes anti-lambakan tertinggi di kalangan negara OIC 
dengan 145 kes bermula 1995 sehingga akhir 2010. 
Negara-negara anggota OIC lain yang juga tumt 

mempunyai kes berkenaan anti-lambakan sepanjang 
2007-2010 ialah Arab Saudi dengan 4 kes, Turki dengan 
17 kes, Pakistan dengan 8 kes, Malaysia dengan 7 kes, 
Iran 7 kes dan Kazakhstan serta Kuwait dengan satu 
kes sahaja. Sepanjang 2010 juga, Indonesia masih 
menjadi negara Islam yang menjadi sasaran utama 
untuk ditentang berkenaan anti-lambakan dengan 5 kes 
dakwaan ke atasnya. 9 

Apa yang dapat difahami secara jelas klausa 
anti-lambakan ini dengan mudah dijadikan alat untuk 
melindungi industri tempatan negara-negara maju. 
Ini menyebabkan klausa anti-lambakan tersebut telah 
disalahgunakan dan kehilangan objektif asalnya iaitu 
untuk melindungi industri tempatan daripada amalan 
pemiagaan tidak adil. 10 Kes yang paling tepat untuk 
menggambarkan situasi ini ialah kes duti anti-lambakan 
yang dikenakan oleh Kesatuan Eropah terhadap Pakistan 
menerusi eksport cadar kapas jenis linen yang dianggap 
sangat tidak adil terhadap negara Islam seperti Pakistan. 
Menurut Hussain Ahmed Ozgen, Presiden Dewan 
Pemiagaan dan Industri Rawalpindi, keputusan yang 
dibuat oleh Kesatuan Eropah bakal memberikan kesan 
buruk kepada industri tekstil Pakistan yang dilihat akan 
kehilangan jumlah eksport bemilai USD500 juta jika 15 
buah negara Kesatuan Eropah memutuskan bersetuju 
mengenakan duti anti-lambakan terhadap Pakistan. 
Malah menumt Ozgen lagi, pemntukan anti-lambakan 
telah digunakan sebagai senjata rrntuk negara-negara 
maju menyekat negara-negara Islam daripada teras 
mengembangkan ekonominya. 11 

Apa yang dibimbangi oleh Pakistan menjadi nyata 
apabila Kesatuan Eropah telah mengenakan duti 13.1% 
ke atas eksport Pakistan berkaitan eksport cadar kapas 
jenis linen berkuatkuasa mulai 17 Mac 2004. Keputusan 
itu sangat mengecewakan Pakistan dan merasakan 
Kesatuan Eropah telah menyalahgunakan peruntukan 
WTO berkenaan lambakan dan anti-lambakan. Alasan 
yang digrmakan oleh Kesatuan Eropah berbuat demikian 
adalah kerana kuota produk cadar kapas jenis linen dari 
Pakistan itu sudah melepasi kuota eksport yang telah 
ditetapkan sebanyak 65%. Pakistan berhasrat untuk 
mencabar levi duti lambakan Kesatuan Eropah ini ke 
Tribunal Rayuan WTO, tetapi tidak dapat memutuskan 
bila akan dapat berbuat demikian memandangkan 
perbelanjaan kes litigasi yang tinggi. 12 Timbul persoalan 
di dalam perkara ini, adakah perkembangan sebegini 
baik untuk negara-negara Islam yang rata-ratanya masih 
ketinggalan dalam arena perdagangan antarabangsa? 
Sudah pasti situasi ini menyukarkan perkembangan 
ekonomi mereka. Ini bersandarkan dengan dua alasan 
yang kukuh iaitu pertama, kebanyakkan kes-kes 
melibatkan anti-lambakan adalah dimulakan dengan 
melawan negara-negara membangun. Keduanya, kos 
kewangan yang tinggi diperlukan untuk melaksanakan 
kes-kes anti-lambakan. 13 Selain daripada dua alasan 
ini perantukan Perjanjian Anti-Lambakan juga amat 
kompleks dan memerlukan kepada kepakaran yang 



mendalam. Negara-negara Islam mendapati sangat 
sukar untuk mereka melaksanakan prosiding mencabar 
kes anti-lambakan disebabkan kekurangan pegawai 
tempatan yang pakar mengenainya ditambah dengan 
kos prosiding yang dianggarkan memakan jumlah 
belanja yang besar. 14 Melihatkan kepada situasi ini, 
wujud kesukaran di pihak negara-negara Islam untuk 
menangani masalah ini. Namun begitu, negara-negara 
anggota OIC haras bekerjasama agar negara-negara 
Islam tidak berlawan antara satu sama lain atas alasan 
anti-lambakan ini. Hanya dengan bersatu dan berkongsi 
maklumat sahaja negara-negara Islam boleh mengatasi 
sedikit sebanyak masalah ini. 

Klausa anti-lambakan ini sebetulnya mesti 
dihapuskan. Jika tiada altematif lain bagi negara- 
negara anggota OIC untuk menghapuskan perjanjian 
anti-lambakan, negara-negara anggota OIC boleh 
mencantumkan mekanisme anti-lambakan dengan polisi 
persaingan. Namun begitu, sekalipun hal ini dipilih 
untuk dilaksanakan, negara-negara anggota OIC mesti 
melaksanakannya melalui perjanjian bilateral atau dari 
segi konteks penyusunan plurilateral. Ini amat penting 
kerana menurat European Economic Community (EEC) 
dan Australia New Zealand Closer Economic Agreement 
(ANZCERTA), jika ingin meminimakan risiko 
perjanjian anti-lambakan mesti ada kewujudan satu 
raang perlindungan yang seiring dengan rangka kerja 
perjanjian integrasi serantau yang terbabit. Ini untuk 
memastikan bahawa tiada pihak yang akan mengalami 
keragian eksport disamping matlamat perdagangan bebas 
dapat dilaksanakan untuk memenuhi matlamat sejagat. 15 
Disamping itu, negara-negara anggota OIC juga mesti 
sanggup untuk berbincang semula mengenai perjanjian 
yang telah dibuat berkaitan anti-lambakan dengan rakan 
dagang yang sudi untuk menerima altematif ini melalui 
perjanjian bilateral. 16 Ini untuk memastikan agar mereka 
boleh meletakkan transisi anti-lambakan secara positif 
rrntuk tujuan persaingan yang sihat. 17 



SEKATAN PERDAGANGAN UNTUK NEGARA- 
NEGARA ISLAM MELALUI PERUNTUKAN 
STANDARD SPS (the Sanitary and 
Phytosanitary Measures Agreement ) 

Selain daripada isu klausa anti-lambakan yang telah 
dibincangkan di atas, isu yang tidak kurang pentingnya 
terhadap negara-negara OIC ialah mengenai peruntukan 
standard SPS. Pusingan Uraguay telah memberikan 
perhatian serius terhadap keseimbangan perdagangan 
dan kepentingan alam sekitar dengan mewujudkan dua 
perjanjian tersebut. Perjanjian terbabit ialah Agreement 
on Sanitary and Phytosanitary Measures (SPS). SPS 
adalah berhubung dengan peraturan-peraturan kerajaan 
dan pengharaman import terhadap keselamatan makanan 
dan produk yang menyebarkan kuman. 18 Perjanjian 
SPS diwujudkan dengan niat untuk memperincikan 

pemakaian peraturan yang terdapat pada peruntukan 
GATT 1994 berkaitan dengan penggunaan sanitasi 
dan pitosanitasi yang terdapat pada Artikel XX(b). 19 
SPS digunakan untuk perlindungan terhadap manusia, 
haiwan atau tumbuhan hidup dan kehidupan sedangkan 
Artikel XX(b) terpakai hanya rrntuk perlindungan 
semata-mata. 20 Sebelum ini, peraturan yang terpakai 
hanyalah berlandaskan timbal-balik dan bukannya 
berasaskan multilateral dan standard antarabangsa yang 
diharmonikan. Oleh itu, SPS ingin mengubah amalan 
timbal balik tersebut melalui standard antarabangsa 
yang dipersetujui melalui perjanjian multilateral yang 
harmoni. 21 

Peraturan SPS ini membenarkan kerajaan di 
serata dunia untuk bertindak mengikut undang-undang 
berkaitan perdagangan demi melindungi manusia, 
haiwan dan tumbuhan hidup serta kesihatan dengan 
syarat mereka tidak menggunakan alasan ini untuk 
tujuan diskriminasi perdagangan atau untuk samaran 
pelindungan. 22 Namun dalam konteks situasi hari ini, 
penggunaan standard SPS lebih senang digrmakan 
untuk melindungi bidang pertanian dan sektor industri 
makanan di negara-negara maju dan dipercayai bahawa 
klausa standard SPS ini begitu selesa digunakan mereka 
bagi memastikan industri domestik mereka berkembang 
dengan lebih pesat lagi. Hampir kesemua negara 
mempunyai standard SPS mereka yang tersendiri dan 
kerajaan biasanya akan menggunakan ukuran standard 
SPS bagi memastikan makanan diimport adalah 
selamat untuk para pengguna. Perjanjian SPS 23 yang 
ditandatangani di bawah WTO menggalakkan negara- 
negara untuk mengharmonikan peruntukan standard 
negara mereka dengan standard antarabangsa yang 
dianggap munasabah untuk dilaksanakan. Namun 
begitu, perjanjian ini tidak memaksa kerajaan mana- 
mana negara untuk menerima standard antarabangsa 
tetapi sangat menggalakkan setiap kerajaan untuk 
mengharmonikan standard domestik mereka dengan 
standard antarabangsa. 24 Ukuran standard SPS ini 
mempunyai kesan yang signibkan kepada pasaran 
masuk barangan daripada negara-negara anggota OIC 
ke pasaran dunia. 

Masalah yang sering terjadi terhadap pengeksport 
daripada negara-negara OIC ialah kekurangan maklumat 
berkenaan standard SPS di sesetengah negara lain 
terutamanya di negara-negara maju. Ini kerana wujudnya 
peraturan dan pemakaian standard yang berbeza di antara 
negara-negara maju, prosedur pengesahan dan ujian 
komplikasi yang menelan kos yang tinggi, kekurangan 
data saintrbk, ketidaktelusan dan pemakaian yang tidak 
konsisten oleh prosedur kastam di negara-negara yang 
berbeza. 25 Kesemua masalah iniboleh dimanipulasi untuk 
mewujudkan ukuran berkenaan standard kesihatan yang 
boleh membawa kepada sekatan dan halangan bukan 
tarif kepada kemasukan barangan oleh negara-negara 
Islam ke pasaran antarabangsa. 26 Akibatnya, negara- 
negara Islam tersekat dari segi keupayaan mereka untuk 



mengeksport barangan pertanian dan agro-pertanian 
disebabkan mandat SPS yang tinggi di negara-negara 
maju. 27 Selain daripada Amerika Syarikat dan Kesatuan 
Eropah, negara-negara seperti Australia, Kanada dan 
Jepun juga mengenakan syarat yang sama. Banyak bukti 
yang menunjukkan wujudnya sekatan perdagangan 
impak daripada Perjanjian SPS. Keperluan prosedural 
adalah halangan untuk pengeksport memenuhi standard 
yang terpakai pada sesetengah negara maju. 28 Contoh 
yang boleh dilihat dengan jelas ialah nasib malang ikan 
tasik dari salah sebuah negara anggota OIC iaitu Uganda 
yang dilarang eksportnya ke benua Eropah. Larangan 
ini dibuat kerana Kesatuan Eropah telah menerima 
maklum balas daripada pihak berkuasa kesihatan 
Sepanyol dan Itali yang banyak mengimport ikan tasik 
Uganda bahawa terdapat banyak bakteria merbahaya 
termasuklah salmonella dalam ikan dari tasik Victoria 
yang diimport dari Uganda. 29 

Oleh itu, satu perintah pengharaman telah 
dikuatkuasakan pada 12 April 1999 untuk menghalang 
import ikan tasik dari Uganda. 30 Akibat daripada 
pengharaman ini, Uganda telah kehilangan import ikan 
bemilai USD3 6.9 milion serta kemgian besar masyarakat 
nelayannya akibat penumnan harga ikan. Lebih malang 
lagi, 3 buah daripada 1 1 buah kilang ikan berteknologi 
tinggi telah ditutup sepenuhnya dan selebihnya beroperasi 
dengan kapasiti 20% pekerja sahaja. Dianggarkan 60%- 
70% pekeija di sektor perikanan ini telah diberhentikan 
akibat larangan tersebut. 31 Dalam menilai situasi ini, 
Kesatuan Eropah menegaskan bahawa mereka telah 
memperkenalkan Council Directive 91/493/EEC 
yang meletakkan peraturan-peraturan kesihatan bagi 
pengeluaran dan pasaran produk perikanan bagi negara 
pengimport hasil perikanan. Oleh itu, hanya produk 
perikanan yang mematuhi standard ini sahaja yang 
boleh memasuki pasaran Eropah. 32 

Pada 16 Julai 1998 pula, Kesatuan Eropah telah 
meletakkan satu standard bam mengenai kandungan 
aflatoxin dalam bijirin, buah kering, kacang dan 
kacang tanah yang diimport dari luar benua Eropah. 33 
Ini menyebabkan negara-negara Islam seperti Chad, 
Mali, Senegal, Sudan, Tunisia, Mesir, Iran dan Turki 
yang menjadi pengekport besar barangan ini ke pasaran 
Eropah mengalami 59% penurunan eksport bijirin dan 
47% penurunan eksport buah kering, kacang dan kacang 
tanah. Mereka mengalami kemgian hampir USD$400 
juta untuk kesemua produk ini apabila produk-produk 
tersebut tidak dapat dijual di pasaran Eropah berikutan 
peraturan bam berkenaan. 34 Tidak cukup dengan 
peraturan tersebut, Kesatuan Eropah pada 1 Oktober 
2006 telah menambah beberapa syarat bam berkenaan 
produk buah-buahan kering, kacang tanah dan kekacang 
seperti: 

(i) mesti melalui beberapa pelabuhan yang telah di 
tentukan untuk barangan tersebut dibawa masuk ke 
pasaran Eropah; 

(ii) semua sijil kesihatan mestilah sah imtuk tempoh 
tidak kurang empat bulan daripada tarikh 
pengeluaran sijil tersebut; 

(iii) mesti terdapat ruang tambahan pada sijil kesihatan 
yang mesti dipenuhi oleh pihak penguatkuasa 
di pelabuhan yang menyatakan barangan telah 
diperiksa secara fizikal ketika tiba di pintu masuk. 

(iv) jika barangan tidak diiringi dengan sijil kesihatan 
berserta sampel dan keputusan analisis makmal, 
barangan tersebut tidak boleh memasuki pasaran 
Eropah. Barangan tersebut hendaklah dihantar 
pulang atau dimusnahkan. 35 

Di bawah peraturan baru tersebut dua negara Islam 
menerima layanan yang tidak adil berbanding negara 
lain apabila Turki dikenakan syarat tambahan dengan 5% 
konsigmen kacang hazel serta campuran tepung kacang 
hazel mesti disertai dengan analisis makmal dan sampel 
apabila sampai di pelabuhan atau barangan tersebut 
akan ditolak. Untuk barangan kacang dan kekacang 
dari Iran, peraturannya lebih teruk lagi apabila turut 
menggunakan perselisihan politik Iran dan Kesatuan 
Eropah dalam menentukan nasib barangan. Ini dilihat 
apabila kesemua import kekacang dari Iran dikenakan 
analisis makmal sebanyak dua kali. Dalam erti kata lain, 
ujian analisis makmal di Iran tidak diterima di Eropah 
sehinggalah analisis makmal oleh pihak Kesatuan 
Eropah mengesahkannya selamat. 36 

Malaysia juga tidak terlepas daripada menghadapi 
masalah berkaitan standard SPS di Eropah ini apabila 
eksport makanan laut dan temakan akuatik Malaysia 
dilarang masuk ke pasaran Eropah bermula 18 Jun 2008 
yang lalu. 37 Kesatuan Eropah mengenakan larangan ke 
atas produk makanan laut dan temakan akuatik Malaysia 
disebabkan mereka mendapati enam daripada sembilan 
syarikat pengeksport Malaysia yang diaudit tidak 
menepati standard kesihatan dan amalan kebersihan 
Kesatuan Eropah 38 berkenaan produk laut seperti yang 
telah ditetapkan. 39 Untuk mengelakkan Kesatuan Eropah 
mengenakan larangan pengharaman tetap ke atas produk 
makanan laut dan akuatik Malaysia, kerajaan Malaysia 
telah mengambil langkah menghentikan eksport produk- 
produk tersebut selama tiga bulan. Tindakan ini dibuat 
agar kesemua kementerian yang berkenaan dengan isu 
ini temtamanya Jabatan Perikanan dan Kementerian 
Kesihatan dapat menyusun semula langkah-langkah bagi 
memastikan kesemua pengeksport Malaysia mematuhi 
peraturan yang terkandung di dalam Food and Veterinary 
(FVO) Inspection Mission 2008 Kesatuan Eropah. 40 

Penggantungan tiga bulan tersebut memberikan 
impak yang cukup besar kepada industri yang bemilai 
berbilion ringgit ini apabila pengerusi Persatuan 
Industri Udang Malaysia, Encik Syed Omar Syed Jaafar 
berkata industri udang akan mengalami kemgian yang 
dianggarkan bemilai RM69.3 juta dalam tempoh masa 
tersebut. Perkara ini disokong oleh Encik Ch’ng Chin 
Hooi,pengerusiPersatuanPengeluar-PengeluarMakanan 



Sejuk Beku Malaysia yang tumt menyatakan bahawa 26 
ahli persatuan itu akan mengalami kemgian berjumlah 
RMl bilion dalam masa tiga bulan penggantungan 
dibuat. 41 Sehingga Disember 2008, industri ini telah 
kehilangan RM1.5 bilion dan dikhuatiri seramai 60,000 
pekerja di sektor ini mungkin akan diberhentikan kerja 
sekiranya kerajaan gagal mengembalikan keyakinan 
Kesatuan Eropah untuk menarik balik sekatan. 42 

Masalah negara-negara membangun dan negara- 
negara Islam tidak hanya terhenti di sini. Beberapa 
pemerhati antarabangsa memandang serius kepayahan 
yang dihadapi oleh negara-negara terbabit temtamanya 
apabila mereka mahu mengadu mengenai kesukaran 
yang dihadapi untuk melaksanakan Perjanjian SPS ini. 43 
Penyelesaian pertikaian yang membabitkan Perjanjian 
SPS ini biasanya mengambil masa yang panjang dan 
memmtut kapasiti kewangan yang tinggi dan sumber 
kepakaran yang terlatih. Memfailkan pertikaian di 
bawah Perjanjian SPS ini memerlukan kepastian yang 
tepat berkenaan hak-hak yang telah dicabuli berkenaan 
komitmen yang spesitik tambahan pula mendapatkan 
maklumat yang tepat adalah faktor yang sangat kritikal 
di dalam hal ini. 

Oleh itu, banyak negara-negara membangun dan 
miskin merasakan mereka tidak berupaya untuk melalui 
proses penyelesaian pertikaian sama sekali kerana 
mereka hanya mampu menyiapkan sebahagian kes 
sahaja atau menjadi rakan kongsi pengaduan pertikaian 
kepada negara-negara maju. Dalam hal ini juga, negara- 
negara Islam kelihatannya lebih mengambil sifat 
“menerima standard” berbanding “mencipta standard”. 
Masalah utama yang menghalang penyertaan negara- 
negara Islam ini untuk bersama mencipta standard ialah 
kos yang terlalu tinggi dan juga kekurangan kepakaran 
teknikal yang mahir dalam asas maklumat negara- 
negara membangun dan meneliti segala maklumat yang 
menyokong hujah-hujah negara-negara terbabit dalam 
badan antarabangsa seperti WTO ini. 44 Namun begitu, 
terdapat juga pertembungan dalam standard Perjanjian 
SPS ini apabila membabitkan persoalan halal yang tidak 
pemah dibincangkan dalam perletakan istilah standard. 
Codex Alimentarius adalah organisasi di bawah SPS 
yang terlibat secara langsung berkenaan keselamatan 
makanan. Persoalan halal adalah kritikal kepada umat 
Islam kerana halal membawa maksud yang jauh lebih 
mendalam daripada sekadar makna standard yang 
ada pada Perjanjian SPS. 45 Apa yang dikesali ialah 
isu halal tidak akan dibincangkan sama sekali pada 
mesyuarat jawatan kuasa Perjanjian SPS dan Codex 
Alimentarius kerana persoalan agama tidak termasuk 
dalam isu keselamatan makanan sekalipun jelas isu 
halal melibatkan kepentingan umat Islam kerana ianya 
adalah kewajipan dan tuntutan dalam agama. 

Masalah jelas wujud dalam hal ini apabila Brazil 
yang disokong Kesatuan Eropah, Australia dan New 
Zealand membuat aduan rasmi kepada ahli jawatan 
kuasa peijanjian SPS mengenai jumlah bayaran yang 

dikenakan oleh Malaysia untuk pemeriksaan eksport 
daging daripada kesemua negara berkenaan. Mereka 
mengganggap bayaranUSD30, 000.00 untukpengesahan 
sijil halal yang dikenakan oleh Malaysia adalah sangat 
tinggi. Ini kerana sijil tersebut hanya sah dalam tempoh 
setahun dan pemeriksaan tahunan akan tetap diadakan 
untuk mengesahkan daging import tersebut adalah 
halal untuk pasaran. Malaysia pula dalam hujah balasan 
memberikan jawapan bahawa kos rrntuk pemeriksaan 
SPS dan halal adalah dua proses yang berbeza. Kos untuk 
penentuan produk daging adalah halal lebih mendalam 
dan lama berbanding kos untuk pemeriksaan SPS. 
Malaysia bagaimana pun masih belum menetapkan kadar 
sebenar harga yang akan dikenakan bagi tuj uan pensij ilan 
halal untuk daging import dari luar. 46 Apa yang jelas, 
peruntukan berkenaan standard SPS yang digunakan 
melalui liberalisasi perdagangan banyak membawa 
kepada penggunaan ukuran standard Perjanjian SPS 
sebagai mekanisme perlindungan, terutamanya untuk 
negara-negara maju melindungi industri mereka dan 
menolak produk negara-negara membangun. 47 Sekali 
lagi mangsanya ialah negara-negara membangun dan 
miskin yang sudah tentu termasuk juga di dalamnya 
negara-negara anggota OIC. 



SUBSIDI PERTANIAN YANG MENGUNTUNGKAN 
NEGARA-NEGARA MAJU 

Tidak terhad kepada permasalahan di atas, perdagangan 
dalam sektor pertanian juga tumt memberikan impak 
kepada negara-negara anggota OIC. Ini kerana 
perdagangan antarabangsa yang melibatkan pertanian 
ialah sebanyak 10 peratus daripada jumlah peratusan 
dagangan dunia. 48 Perkara ini harus dipandang dengan 
serius memandangkan sebahagian besar negara-negara 
anggota OIC meletakkan pertanian sebagai aktiviti 
penting untuk peningkatan ekonomi mereka. Nilai 
perdagangan pertanian dalam pendapatan negara kasar 
(GDP) di kalangan negara-negara OIC mencecah 
sehingga 60 peratus 49 dengan 40 peratus penduduk 
Islam menyara kehidupan dengan aktiviti pertanian dan 
nisbah ini boleh meningkat hingga ke 90 peratus pada 
sesetengah negara. 50 

Perdagangan produk pertanian menjadi disiplin 
di bawah GATT selepas Pusingan Uruguay berakhir 
pada tahun 1994 dan digantikan pula dengan WTO. 
Liberalisasi pertanian ini lebih dikenali sebagai 
Perjanjian mengenai Pertanian (AoA). Terdapat tiga 
komitmen utama dalam perjanjian ini iaitu mengenai 
akses pasaran (market accessj , 5 1 sokongan domestik 52 
dan subsidi eksport. 53 

Sungguhpun Perjanjian Pertanian mensasarkan 
wujudnya perdagangan bebas untuk negara-negara 
membangun, sebenamya perjanjian ini lebih 
mempromosikan monopoli perdagangan bagi negara- 
negara maju. Contohnya, GATT yang sepatutnya 



bertindak memecahkan struktur subsidi negara-negara 
maju di Utara tetapi gagal melakukannya apabila Amerika 
Syarikat dan Kesatuan Eropah telah bersetuju sesama 
mereka untuk melakukan pembayaran terus kepada para 
petani yang dikecualikan daripada peraturan GATT. 54 Ini 
telah menambah kadar nisbah subsidi yang disediakan 
oleh European Union Common Agricultural Policy 
(CAP). Melaluinya, Kesatuan Eropah dan Amerika 
Syarikat bukan sahaja dapat mempertahankan malah 
meningkatkan subsidi kepada para peladang dan petani 
komersial di negara mereka. 55 Secara tidak langsung 
membolehkan para peladang berkenaan mengeksport 
produk pertanian mereka yang telah disubsidikan ke 
negara-negara membangun di seluruh dunia. 

Dalam menilai situasi ini, subsidi yang diberikan 
secara besar-besaran telah menyebabkan negara-negara 
maju mampu menghasilkan bekalan bahan makanan 
yang cukup untuk kegunaan domestik dan juga untuk 
tujuan eksport. Pada masa yang sama, negara-negara 
membangun juga dikehendaki membuka pasaran mereka 
rrntuk produk pertanian kepada negara-negara lain. 56 
Atas nama liberalisasi import, pengurangan sokongan 
domestik dan subsidi eksport memberikan implikasi 
serius kepada negara-negara anggota OIC apabila 
mereka terpaksa bersaing dengan produk pertanian 
negara-negara maju terutamanya dari Kesatuan Eropah 
dan Amerika Syarikat. Wajar diingati selalu bahawa 
para peladang dan para petani di negara-negara anggota 
OIC menjadikan aktiviti pertanian sebagai punca utama 
pendapatan mereka. Oleh kerana jumlah subsidi yang 
banyak di negara-negara maju, mereka tidak akan boleh 
bersaing dengan import pertanian dari negara-negara 
maju tersebut. Situasi ini jelas menggugat pendapatan 
para peladang dan petani Islam serta kehidupan keluarga 
mereka di serata dunia. 57 

Di antara masalah utama yang benar-benar 
menggugat negara-negara anggota OIC disebabkan 
oleh subsidi pertanian yang melampau oleh negara- 
negara maju ialah subsidi kapas oleh Amerika Syarikat 
dan subsidi gula oleh Kesatuan Eropah. Empat negara 
Islam OIC iaitu Benin, Burkina Faso, Chad dan Mali 
adalah pengeluar utama kapas di Alrika serta di pasaran 
kapas antarabangsa. Secara kolektilnya, keempat-empat 
negara ini mewakili 3% pengeluaran kapas dunia dan 
8% eksport kapas dunia. Sungguhprm begitu, keempat- 
empat negara tersebut tidak mempunyai sebarang kuasa 
pasaran seperti menetapkan kuota dan juga penentuan 
harga dalam perdagangan kapas. 58 Pertanian kapas 
menyumbang di antara 2.5% dan 7% keluaran dalam 
negara kasar dan menyumbang 60% kepada nilai 
tanaman dan menjadi eksport pertanian utama serta 
aktiviti sara hidup sebahagian besar umat Islam di sana. 59 
Harus diingati bahawa keempat-empat negara Islam ini 
adalah di antara negara-negara miskin di dunia dengan 
kedudukan mereka di tangga 173 hingga 193 di antara 
208 negara-negara yang disenaraikan oleh Bank Dunia 
dari segi pendapatan dalam negara kasar. 60 

Namun, lebih malang lagi ialah nasib peladang 
kapas di Benin kerana kawasan perladangan kapas 
terpaksa dikongsi dengan tanaman lain dan mereka 
tidak mendapat tujuk ajar saintihk tentang pengeluaran 
kapas yang bermutu serta penggunaan teknik moden. 61 
Berdasarkan fakta ini sudah semestinya negara-negara 
tersebut tidak dapat memberikan subsidi yang tinggi 
kepada para peladang kapas mereka berbanding Amerika 
Syarikat yang begitu mudah memberikan subsidi untuk 
penanaman kapas sahaja sebanyak USD3.4 bilion untuk 
tahun 2001 kepada para peladangnya. 62 Kesan subsidi 
yang keterlaluan dalam pasaran kapas dan lambakan ini 
telah meny ebabkan kej atuhan harga kapas di kebanyakan 
negara-negara membangun. 63 

Justeru itu, keadaan ini menyebabkan para petani 
miskin mengurangkan kadar penanaman kapas mereka 
disebabkan mereka tidak mampu untuk menanggung 
kemgian di atas lambakan kapas di pasaran. Akibatnya, 
pendapatan mereka menguncup sedangkan 70% petani 
kapas di negara-negara anggota OIC di benua Aftika 
bergantung hidup sepenuhnya dengan hasil tanaman 
tersebut. 64 Ini memmjukkan secara tidak langsung 
subsidi yang tinggi oleh negara-negara maju seperti 
Amerika Syarikat ini membunuh secara perlahan-lahan 
jutaan nyawa di negara-negara Islam yang bergantung 
hidup mereka dengan tanaman kapas. 65 Kenyataan 
ini nyata ada benamya berdasarkan hasil kajian yang 
menunjukkan setiap tahun negara-negara tengah dan 
barat benua Afrika mengalami kemgian dalam industri 
kapas sehingga USD250 juta semenjak tahun 2000. 66 

Selain subsidi kapas oleh Amerika Syarikat yang 
sungguh tidak adil terhadap kehidupan jutaan umat Islam 
di negara-negara OIC miskin di Afrika, Kesatuan Eropah 
juga tumt terbabit di dalam pemberian subsidi kepada 
para petani di sektor pengeluaran gula. Subsidi tersebut 
telah memberikan kesan buruk kepada satu lagi negara 
anggota OIC yang bergantung penuh kepada eksport 
gula iaitu Mozambique. Negara ini mempakan sebuah 
negara pasca konllik dan di antara yang termiskin di 
dunia. Dengan 80% penduduknya tinggal di luar bandar, 
mereka bergantung penuh kepada aktiviti pertanian 
sebagai mata pencarian utama. Di Mozambique, 
penanaman tebu untuk penghasilan gula adalah tanaman 
utama yang menjadi sumber nadi kehidupan rakyatnya. 
Dengan kos pengeluaran kurang €286 per tan gula, 
menjadikan Mozambique pengeluar gula paling murah 
di dunia dan ini menjadikan penanaman tebu dan 
industri gula sebagai tempat yang menawarkan peluang 
pekerjaan kepada rakyat Mozambique selepas konllik 
berakhir pada pertengahan 1990an. 67 

Namun begitu, Kesatuan Eropah telah memberikan 
subsidi sokongan kepada eksport gula Eropah yang 
beijumlah USD3.3 bilion semenjak tahun 2002 dan 
beijaya menawarkan harga gula yang tiga kali lebih 
murah dari harga pasaran gula dunia. 68 Akibatnya, 
Mozambique yang masih bergelut rrntuk keluar dari 
kesusahan kemiskinan dan kemunduran akibat konllik 



terpaksa tunduk kepada situasi yang menyebabkan 
harga gula jatuh sebanyak 17% di pasaran dunia. Lebih 
teruk lagi, pasaran eksport utama gula Mozambique 
sebelum ini iaitu Nigeria dan Algeria telah diambil 
alih oleh eksport gula dari Kesatuan Eropah dan ini 
menyebabkan Mozambique tidak lagi dilihat sebagai 
pengeksport gula yang kompetitif. 69 Malah menurut 
Jose Chilengue, pengarah eksekutif Persatuan Gula 
Mozambique, jika tidak diselaraskan atau dihapuskan 
penggunaan subsidi tertentu dalam konteks Perjanjian 
Pertanian terhadap gula, Mozambique tidak mempunyai 
apa-apa lagi kecuali HIV, malaria dan kemiskinan. 70 

Perlindungan terhadap pertanian ditambah lagi 
dengan subsidi oleh negara-negara maju menyebabkan 
lebih banyak pembangunan dan kemajuan akan 
terbantut di negara-negara membangun dan miskin 
OIC di samping melemahkan lagi integrasi global 
dalam perdagangan. Namun apa yang jelas, negara- 
negara maju tetap tidak menghiraukan kesukaran yang 
dialami oleh negara-negara anggota OIC yang miskin 
ini terutamanya apabila melibatkan subsidi kapas dan 
gula yang jelas sekali disumbangkan dengan jumlah 
yang cukup besar oleh mereka. 71 

Lebih malang lagi, buat negara-negara membangun 
dan miskin secara keseluruhannya ialah apabila 2008 US 
Farm Bill yang telah diluluskan oleh Senat dan Dewan 
Perwakilan Amerika Syarikat dengan undi majoriti dua 
per tiga pada Mei 2008 yang lalu masih memberikan 
sokongan padu kepada pemberian subsidi pertanian 
untuk para petani Amerika Syarikat sehingga tahun 
2012. 72 Menurut Lori Wallach, pengarah bagi Public 
Citizen ’s Global Trade Watch intipati kandrmgan 2008 
US Farm Bill ini jelas bertentangan dengan peranan 
Amerika Syarikat berkenaan sokongannya terhadap 
sektor pertanian pada Pusingan Doha yang beijanji akan 
mengurangkan sumbangan subsidi domestiknya. 73 2008 
USFarm Bill ini beijumlah USD289 bilion untuk tempoh 
masa lima tahun dan daripada keseluruhan jumlah ini, 
kira-kira USD200 bilion akan di sumbangkan untuk 
subsidi bantuan makanan domestik. Manakala subsidi 
untuk beras, kapas, jagung, kacang soya, gandum dan 
bijirin pula berjumlah UD43 bilion. 74 Untuk melindungi 
perusahaan gula pula, 2008 US Farm Bill akan 
menaikkan harga sokongan dan memberikan jaminan 
harga kekal untuk pasaran dunia. 75 

Jelas sekali berlandaskan fakta di atas bentuk subsidi 
domestik yang ditetapkan oleh Peijanjian Pertanian 76 
dan WTO 77 seolah-olahnya langsung tidak dihiraukan 
mahupun dihormati oleh negara-negara maju sedangkan 
di bawah Perjanjian Pertanian negara-negara maju telah 
bersetuju untuk menurunkan tahap sokongan domestik 
sebanyak 20% bagi tempoh 1995 hingga 2000 dan negara- 
negara membangun pula bersetuju mengurangkan tahap 
sokongan sebanyak 13.3% dalam tempoh masa daripada 
1995 sehingga 2004. 78 Lebih buruk lagi segala rungutan, 
aduan dan kesukaran negara-negara anggota OIC yang 
terlibat dalam industri kapas dan gula sehingga kini 

tidak mendapat sebarang tindakan oleh jawatankuasa 
WTO sendiri mahupun panel Perjanjian Pertanian. 79 
Oleh itu, OIC tidak hanya sekadar perlu membuat Action 
Plan for OIC Cotton Producing Countries ’ Cooperation 
Development Strategy (2007-201 1 f n sahaja, tetapi perlu 
bertegas dan bersuara lantang dalam isu-isu pertanian 
lain yang melibatkan kelangsungan hidup umat Islam 
keseluruhannya. Jika OIC memilih untuk berdiam diri, 
maka dengan sendirinya umat Islam akan terus bergelut 
dengan kesukaran dan mengharung kepayahan untuk 
terus bersaing di pasaran pertanian global. 



KESIMPULAN 

Setelah membincangkan ketiga-tiga isu di atas yang 
dilihat sangat kritikal untuk negara-negara anggota 
OIC, penulis berpendapat untuk mengatasi isu 
berkenaan klausa lambakan, Committee for Economic 
and Commercial Cooperation (COMCEC) hendaklah 
menjalankan dengan segera Plan of Action Economic 
Cooperation among Islamic Countries (Resolution 
l/3-E(IS)) yang melibatkan General Agreement for 
Economic, Technical and Commercial Cooperation 
among the Member States of the Islamic Conference 
yang memberikan penjelasan dan latihan teknikal 
kepada negara-negara anggota berkenaan peruntukan 
anti-lambakan serta kesannya kepada eksport negara- 
negara Islam. Isu ini penting agar negara-negara Islam 
dapat mengetahui strategi ekonomi Barat dan makna 
sebenar klausa anti-lambakan WTO agar eksport 
negara-negara Islam dapat diperluaskan dan jalinan 
keijasama perdagangan sesama negara Islam mampu 
dipertingkatkan. 

Berkenaan isu Perjanjian SPS pula yang dilihat 
begitu mendesak, OIC tiada pilihan jika ingin melihat 
negara-negara anggotanya terus bersaing di tengah 
kepe satan global ekonomi drrnia melainkan mewuj udkan 
semula Islamic Foundation forScience, Technology and 
Development (IFSTAD) yang pemah berperanan sebagai 
pusat kajian saintihk dan pembangunan teknologi OIC. 
Dengan adanya pusat kajian seperti ini, negara-negara 
Islam boleh menerima manfaat daripada kajian saintihk 
untuk melakukan pembahan positif dalam pelan 
sosio-ekonomi mereka. Negara-negara anggota OIC 
juga dilihat mampu mencipta keseragaman standard 
barangan mereka sekiranya wujud pusat kajian seperti 
ini yang akan meletakkan produk negara-negara Islam 
selari dengan kehendak antarabangsa. 

Untuk meleraikan isu subsidi pertanian yang 
mengancam jutaan umat Islam ketika ini, OIC tidak 
sehamsnya lengah dalam mewujudkan pelan bertindak 
pertanian yang dilihat berkeupayaan untuk membantu 
negara-negara Islam yang bergantung hidup dengan 
eksport pertanian untuk memahami kehendak Perjanjian 
Pertanian tersebut. Malah OIC boleh melakukan 
pemindahan teknologi dan melatih para petani 



dengan kemahiran serta memenuhi kehendak pasaran 
antarabangsa terhadap produk pertanian mereka. OIC 
sendiri hams bertindak berani dari sekarang atau masalah 
ketidakadilan ini akan tems mencengkam sebahagian 
besar negara-negara anggotanya secara berlarutan 
sedangkan fasa ekonomi global sudah mula bembah 
wajah selepas sepuluh tahun pertama abad ke 21. 

